**A BÉKÉS MEGYEI ÖNKORMÁNYZAT KÖZGYŰLÉSE ÉS SZERVEI**

**SZERVEZETI ÉS MŰKÖDÉSI SZABÁLYZATA**

**Békéscsaba, 2012. január hó**

# BÉKÉS MEGYEI ÖNKORMÁNYZAT KÖZGYŰLÉSE

**1/2012. (I.26.) önkormányzati rendelete**

**A BÉKÉS MEGYEI ÖNKORMÁNYZAT KÖZGYŰLÉSE ÉS SZERVEI SZERVEZETI ÉS MŰKÖDÉSI SZABÁLYZATÁRÓL**

A Békés Megyei Önkormányzat Közgyűlése, Magyarország Alaptörvénye (2011. április 25.) 32. cikk (1) bekezdés d) pontjaiban meghatározott feladatkörében eljárva, a helyi önkormányzatokról szóló 1990. évi LXV. törvény 1. § (6) bekezdés a) pontja, valamint a 18. § (1) bekezdésben foglalt felhatalmazás alapján megalkotja Szervezeti és Működési Szabályzatát (a továbbiakban: SZMSZ).

1. **Fejezet**

**ÁLTALÁNOS RENDELKEZÉSEK**

1. **A Békés Megyei Önkormányzat Közgyűlése**

**1. §** (1) A Békés Megyei Önkormányzat Közgyűlése önállóan, szabadon, demokratikus módon, széleskörű nyilvánosságot teremtve, a települési, valamint más megyei önkormányzatokkal együttműködve, a megye sajátosságait figyelembe véve intézi a megye közügyeit.

 (2) A Békés Megyei Önkormányzat Közgyűlése legfőbb célkitűzése, hogy feladatkörében eredményesen szolgálja a megye lakosságának érdekeit. Hatályos jogszabályokban meghatározottak alapján területfejlesztési-, vidékfejlesztési-, területrendezési - és koordinációs feladatokat lát el.

**2. §** (1) A Békés Megyei Közgyűlés szervei részére a jogszabályokban megállapított hatás­köri, szervezeti és működési szabályokat e Szabályzatban (továbbiakban: SZMSZ) foglalt kiegészítésekkel kell alkalmazni.

(2) Az SZMSZ mellékletei e rendelet részét képezik, így módosításuk, kiegészítésük rendeleti formában történik.

(3) Az SZMSZ függelékei nyilvántartási, tájékoztató jellegű adatokat tartalmaznak, amelyek naprakész állapotban tartása hivatali úton történik.

**3. §** (1) Békés megye Képviselő-testülete hivatalos elnevezése:

 BÉKÉS MEGYEI ÖNKORMÁNYZAT KÖZGYŰLÉSE

 Székhelye: Békéscsaba, Megyeháza, Árpád sor 18.

 Működési területe: Békés megye közigazgatási területe.

(2) A Közgyűlés tagjainak névsorát az 1. számú függelék tartalmazza.

(3) A Békés Megyei Önkormányzat Közgyűlése külön rendeletben szabályozza jelképeit: a megye címere, zászlaja, pecsétje és a jelképek használatának rendjét.

1. **A Közgyűlés megalakulása**

**4. §** (1) A Közgyűlés alakuló ülését a hivatalban lévő elnöke hívja össze. A Közgyűlés alakuló ülését a leköszönő elnök nyitja meg, majd átadja az ülés vezetését a korelnöknek.

(2) A korelnök az elnök megválasztása és eskü (fogadalom) tétele után átadja az ülés vezetését a megválasztott elnöknek.

(3) Személyi kérdések eldöntésénél a szavazás a jelöltek nevének ABC sorrendjében történik. E rendelkezést az alakuló ülést követően is alkalmazni kell a személyi kérdések eldöntésénél. Pályázatok elbírálásánál az előkészítő javaslatára az ABC sorrend szerinti szavazástól el lehet térni.

(4) Az elnökjelöltté váláshoz a megválasztott képviselők legalább egynegyedének egybehangzó szavazata szükséges. Jelölésre a Közgyűlés tagja jogosult.

(5) Az elnök, az alelnökök titkos szavazással történő megválasztásának lebonyolítására tagjai sorából ideiglenes szavazatszámláló bizottságot alakít a Közgyűlés.

**5. §** (1) Az alakuló ülésen a Közgyűlést a Területi Választási Bizottság elnöke tájékoztatja a megyei képviselőválasztás eredményéről.

(2) A megyei képviselők megbízólevelének meglétét az alakuló ülés előtt a korelnök, a megyei képviselők helyének megüresedése esetén a bejutott képviselőknél az Ügyrendi és Közrendvédelmi Bizottság ellenőrzi. Az ellenőrzés eredményéről tájékoztatják a Közgyűlést.

(3) A Közgyűlés alakuló ülésén választja meg elnökét és alelnökeit; az alakuló ülésén, vagy az azt követő ülésén dönt a megyei térségi tanácsnokok megválasztásáról.

(4) A térségi tanácsnokok személyére az elnök tehet javaslatot.

(5) A Közgyűlés alakuló ülésén, vagy az azt követő ülésén választja meg bizottságai elnökeit és tagjait.

**6. §** (1) A Közgyűlés szervei:

 a) az elnök,

 b) a bizottságok,

 c) az Önkormányzati Hivatal.

(2) A Közgyűlésnek a helyi önkormányzatokról szóló 1990. évi LXV. törvény 9.§ (2) bekezdé­sében foglaltaknak nem minősülő szervei:

 a) a megyei képviselők térségi csoportjai,

 b) a Vezetői Testület.

1. **A Közgyűlés feladat- és hatásköre**

**7. §** (1) A Közgyűlés a törvényben előírt feladatok - területfejlesztési, vidékfejlesztési, területrendezési és koordinációs- mellett további, ágazati jogszabályokban megfogalmazott feladatokat lát el.

(2) A Közgyűlés feladatait és hatásköreit szervei útján látja el.

1. **Hatáskörök gyakorlásának átruházása**

**8. §** (1) A Közgyűlés minősített több­séggel egyes - átruházható - hatáskörei gyakorlását elnökére és bizottságaira ruházhatja.

(2) Az átruházásra az SZMSZ mellékletében, rendeleti formában kerül sor.

(3) Az átruházott hatáskörök gyakorlásáról évente tájékoztatni kell a Közgyűlést.

(4) A helyi önkormányzatokról szóló 1990. évi LXV. törvény 23.§ (2) bekezdésének első mondatrészében foglalt döntési jog biztosítása a bizottságok részére nem minősül hatáskör átruházásnak. Kizárólag meghatározott időtartamra, különösen pályázati ügyben döntést igénylő kérdésben biztosítható felhatalmazás a bizottságok részére. Az átadott hatáskörben hozott döntéséről a bizottság a soron következő Közgyűlésen beszámol.

1. Az átruházott hatásköröket az 1. számú melléklet tartalmazza.
2. **Fejezet**

**A KÖZGYŰLÉS MŰKÖDÉSE**

1. **Munkaprogram**

**10. §** (1) A Közgyűlés éves munkaprogram alapján működik. A munkaprogram tervezetét a Közgyűlés elnöke terjeszti a testület elé.

(2) A munkaprogram tartalmazza:

a) az ülések tervezett időpontját, helyszínét,

b) a napirendi pontok címét,

c) az előadók nevét, beosztását,

d) az előterjesztések elkészítésének határidejét,

e) az előzetes bizottsági véleményezés szükségességét.

(3) A munkaprogram készítéséhez javaslatot kell kérni:

a) a Közgyűlés tagjaitól,

b) a települési önkormányzatok polgármestereitől,

c) a megyében megválasztott országgyűlési képviselőktől,

d) az Önkormányzati Hivataltól.

1. **A Közgyűlés** **ülése**

**11. §** (1) A Közgyűlés szükség szerint, de évente legalább hat ülést tart, a Közgyűlés üléseit általában pénteki napokon tartja. A képviselők egynegyede, vagy a Közgyűlés bizottsága a Közgyűlés feladat- és hatáskörébe tartozó ügy(ek)ben indítványozhatja a Közgyűlés összehívását. Az indítványnak tartalmaznia kell az ülés időpontját, előadóját és napirendjére vonatkozó javaslatot. Az indítvány benyújtását követő 15 napon belül össze kell hívni a Közgyűlést.

(2) A Közgyűlés ülésére szóló meghívót olyan időpontban kell megküldeni, hogy azt az érintettek legalább az ülést megelőző 4. napon – választása szerint postai úton vagy elektronikusan- megkapják. A Közgyűlés elnöke a meghívóban szereplő napirendnél eltérhet a munkaprogramban tervezett napirendtől. Az eltérést a meghívóban jelezni kell.

(3) A meghívóhoz - a megyei képviselők, a Békés Megyei Kormányhivatal vezetője részére - csatolni kell az írásos előterjesztéseket, döntési javaslatokat. További meghívottak részére az elnök által meghatározottak szerint kell megküldeni az írásos anyagokat. Szóbeli előterjesztés esetén is írásba kell foglalni a döntési javaslatot és azt e bekezdésben foglaltak szerint kell megküldeni.

(4) A Közgyűlés napján írásos előterjesztés elnöki hozzájárulással adható át a képviselőknek.

(5) Indokolt esetben a Közgyűlés elnöke - tisztségviselői társával egyeztetve - a Közgyűlés ülését három napon belüli időpontra is összehívhatja.

**12. §** (1) A Közgyűlés időpontjáról és napirendjéről a lakosságot a Békés Megyei Önkormányzat hivatalos honlapján kell tájékoztatni.

(2) A helyi önkormányzatokról szóló 1990. évi LXV. törvény 12.§ (4) bekezdés b) pontjában foglalt esetben zárt ülést kezdeményezhetnek:

 a) a tisztségviselők és a főjegyző,

 b) a megyei képviselők,

 c) a napirendi pont előadója

(3) Zárt ülés elrendeléséről - ha a zárt ülés lehetőségét a helyi önkormányzatokról szóló törvényen kívül más törvény teszi lehetővé - Közgyűlés egyszerű többséggel dönt.

(4) Zárt ülés elrendelése esetén – a helyi önkormányzatokról szóló 1990. évi LXV. törvény 12.§ (5) bekezdésére figyelemmel - az elnök dönt arról, hogy a meghívottak közül ki minősül szakértőnek, akik e minőségben részt vesznek a zárt ülésen.

(5) A zárt ülés résztvevői hang- és film (video) felvételt – kivéve a 33. § (1) bekezdésében szabályozott esetet- nem készíthetnek.

(6) A zárt ülésen részvevőket – figyelemmel a helyi önkormányzatokról szóló 1990. évi LXV. törvény 17. § (3) bekezdésére is – titoktartási kötelezettség terheli.

**13. §** (1) A Közgyűlésre tanácskozási joggal meg kell hívni:

 a) a napirend tárgya szerint illetékes szerv vezetőjét,

 b) a Közigazgatási és Igazságügyi Minisztert,

c) a nemzeti és etnikai kisebbségek megyei önkormányzatainak elnökeit,

1. a megyében élő kisebbségek országos önkormányzatainak elnökeit,

e) a Békés Megyei Kormányhivatal vezetőjét.

(2) A napirendi pontok előadói, valamint az önkormányzati hivatal osztályvezetői – távollétükben az általuk megbízottak – kötelesek a Közgyűlés ülésén megjelenni.

1. **Fejezet**

**A KÖZGYŰLÉS LEBONYOLÍTÁSA**

1. **Az előterjesztések elkészítésének rendje**

**14. §** (1) Az előterjesztés két fő részből áll:

 a) Az első rész tartalmazza:

 aa) az előterjesztés címét, előadóját, előkészítőjét, utalást a döntéshozatalhoz szükséges többségre, valamint arra, hogy zárt ülésen javasolt vagy kell az előterjesztést tárgyalni,

ab) a helyzetelemzést, a cél- és feladat-meghatározást, a feltételeket, a várható ered­ményt,

ac) a döntés szükségességének indokait, ennek jogszabályi alapjait, igazgatási, gazdasági, politikai összefüggéseit,

 ad) a döntéshez szükséges egyéb információ­kat.

 b) A második rész tartalmazza a határozati javaslatokat, amelyek az előterjesztés első részének megállapításain alapulnak.

 (2) A határozat végrehajtásáért felelős személy, szervezet feltüntetése mellett a határozati javaslatnak tartalmaznia kell a végrehajtásra vonatkozó intézkedés kiadása, továbbá a végrehajtásról történő beszámolás végső határidejét.

**15. §** (1) Az előterjesztés tervezetét olyan időpontban kell elkészíteni, hogy azt a főjegyző még a sokszorosítás előtt - törvényességi szempontból - felülvizsgálhassa, illetőleg a bizottságok időben megvitathassák.

 (2) Az előterjesztések elkészítésének további szabályairól, követelményeiről a Közgyűlés elnöke rendelkezést adhat ki.

1. **Az ülések rendje**

**16. §** A Közgyűlés ülésének napirendjéről a Közgyűlés egyszerű többséggel határoz.

1. **Az ülés vezetése**

**17. §** (1) A Közgyűlés ülését az elnök, akadályoztatása esetén az alelnök vezeti. Az elnöki és az alelnöki tisztség egyidejű betöltetlensége, illetőleg tartós akadályoztatásuk esetén, illetőleg személyüket együttesen érintő ügyek tárgyalásakor a levezető elnök: a legfiatalabb térségi tanácsnok.E szabály vonatkozik a Közgyűlés összehívásának jogára is.

(2) Az ülés megnyitásakor az elnök ismerteti az igazoltan, valamint az előzetes bejelentés nélkül távol maradt megyei képviselők névsorát, majd a határozatképesség megállapítása után szavazásra bocsátja a napirendi javaslatot.

 (3) A napirendi pontok megvitatása előtt az elnök írásban ad tájékoztatást a két Közgyűlés ülése közötti intézkedésekről, fontosabb tanácskozásokról. Az első napirend keretében tárgyalja a Közgyűlés a lejárt határidejű határozatok végrehajtásáról szóló beszámolókat a felelősök jelentései alapján.

(4) A Közgyűlés ülésenként, a napirend meghatározásakor dönt arról, hogy a bejelentéseket melyik napirendi pontban tárgyalja.

(5) Az elnök:

 a) figyelemmel kíséri a Közgyűlés határozatképességét,

 b) napirendi pontonként megnyitja, vezeti, lezárja és összefoglalja a vitát,

1. napirendi pontonként szavazásra bocsátja a határozati javaslatokat és kihirdeti a határozatokat,

 d) biztosítja a megyei képviselők interpellációs és kérdezési jogát,

 e) berekeszti az ülést.

1. **Vita**

**18. §** (1) A vitát megelőzően a napirendi pont előadója szóbeli kiegészítést fűzhet az előterjesztéshez olyan információkról, amely az írásos anyag elkészülte után jutott az előterjesztő tudomására, illetőleg figyelemfelhívásként az előterjesztés fontosabb megállapításaihoz. Ezt követően az elnök ismerteti, mely bizottságok támogatták, illetőleg nem értettek egyet az előterjesztéssel, döntési javaslattal. Az elnöki tájékoztatás után kerül sor a bizottsági vélemé­nyek, észrevételek elhangzására, majd a megyei képviselők az előterjesztés előadójá­hoz kérdést, észrevételt intézhetnek, amelyekre az előadó válaszolni köteles.

(2) A hozzászólás joga előbb a megyei képviselőket, majd a tanácskozási joggal meghívottakat illeti meg, a szólásra jelentkezés sorrendjében. A vitában egyszer már szót kapott megyei képviselő - a vita során kialakult vélemé­nyének további kifejtésére legfeljebb három-három perces időtartamokra kérhet ismét szót.

(3) Az elnök 3 perces hozzászólást engedélyezhet az ülésen nem tanácskozási joggal résztvevők számára.

(4) Ügyrendi kérdésben a megyei képviselők és a főjegyző az ülés során bármikor szót kérhet, legfeljebb 2 perces időtartamra.

(5) A vita lezárására, a hozzászólások időtartamának további korlátozására bármely megyei képviselő javaslatot tehet. A vita lezárásáról döntő szavazás előtt az elnök felhívja a képviselőket, hogy esetleges módosító vagy kiegészítő javaslatukat indoklás nélkül terjeszthetik elő. A javaslatról a Közgyűlés vita nélkül, egyszerű többséggel határoz.

(6) A vita lezárása után az elnök, illetőleg a képviselők legalább egynegyede kezdeményezheti a vita újbóli megnyitását. A vita újbóli megnyitásáról, valamint arról, hogy a napirendi pontok tárgyalása folyamán az ülés során arra mikor kerül sor, a Közgyűlés egyszerű többségű szavazással dönt.

**19. §** (1) A napirend előadója a szavazás megkezdése előtt javasolhatja az előterjesztés napirendről történő levételét. A javaslatról a Közgyűlés vita nélkül, egyszerű többséggel határoz.

(2) A napirendi pont előadója a vita megkezdé­séig módosíthatja, kiegészítheti, visszavon­hatja döntési javaslatát, ez esetben a módosí­tott, kiegészített döntési javaslat eredeti javas­latnak minősül.

(3) A szavazás előtt a főjegyző bármely döntési javaslattal szemben törvényességi észrevételt tehet.

1. **Interpelláció, kérdés**

**20. §** (1) A megyei képviselőket a Közgyűlés feladatkörébe tartozó ügyekben interpellációs jog illeti meg. Az interpellációt – a válaszra történő felkészülés biztosítása érdekében- három nappal az ülés előtt írásban kell benyújtani a Közgyűlés elnökéhez; halaszthatatlan ügyben az interpelláció az utolsó napirendi pont tárgyalása során szóban is előadható. Az interpelláció a tisztségviselőkhöz, a tanácsnokokhoz, továbbá a bizottsági elnökökhöz címezhető.

(2) Az interpelláció címzettje a Közgyűlés ülésén szóban, vagy legkésőbb 15 napon belül írásban köteles érdemi választ adni. Az interpelláló megyei képviselő a viszontválasz jogával élhet.

(3) Az interpellációra adott válasz elfogadásáról a Közgyűlés vita nélkül, egyszerű többséggel határoz. Írásbeli válasz elfogadásáról - a viszontválasz jogának fenntartása mellett - a következő ülésen dönt a Közgyűlés.

(4) A válasz elutasítása esetén az ügy vizsgálatával az illetékes bizottság bízható meg.

(5) Amennyiben az intézkedés nem a Közgyűlés, vagy szervei hatáskörébe tartozik, az ügyet a Közgyűlés állásfoglalásával együtt át kell tenni a hatáskörrel rendelkező szervhez.

**21. §** (1) A megyei képviselők a 20. § (3) bekezdésében foglaltakhoz a feladatkörükbe tartozó ügyekben kérdést intézhetnek.

(2) A kérdés mind írásban, mind a testületi ülésen az utolsó napirendi pont tárgyalásakor szóban előterjeszthető. A kérdés címzettje a Közgyűlésen, vagy 15 napon belül írásban köteles választ adni.

(3) Írásbeli válasz esetén azt meg kell küldeni a megyei képviselőknek. A válasz elfogadásáról a Közgyűlés nem foglal állást.

1. **Az ülések rendjének biztosítása**

**22. §** (1) A Közgyűlés ülésének rendjéért az ülést vezető elnök felelős.

(2) Az ülés rendjének fenntartására az elnök a következő jogosítványokkal rendelkezik:

a) figyelmezteti a hozzászólót, ha hozzászólása nem lényegre törő, vagy a tárgytól eltér, illetőleg másokat sértő kifejezéseket használ,

b) rendre utasíthatja azt, aki a Közgyűlésen méltatlan magatartást tanúsít,

c) ismételt figyelmeztetés után megvonhatja a szót, ha a hozzászóló a tárgytól eltér, illetőleg túllépi az SZMSZ-ben meghatározott időkorlátot.

1. **Fejezet**

**A KÖZGYŰLÉS DÖNTÉSHOZATALI ELJÁRÁSA**

1. **A Közgyűlés döntései**

**23. §** A Közgyűlés rendeletet alkot, vagy határozatot hoz.

1. **Határozathozatal**

**24. §** (1) Az elnök az előterjesztésben szereplő, valamint a vita során elhangzott határozati javaslatokat egyenként bocsátja szavazásra. A Közgyűlés előbb a módosító és kiegészítő, majd az ezek figyelembe vételével kialakított eredeti javaslatról dönt. A módosító, kiegészítő javaslatokat elhangzásuk fordított sorrendjében kell szavazásra feltenni, ha a képviselők javaslatukat a vita után is fenntartják.

(2) Az észrevétel, valamint a vita során elhangzott módosító, kiegészítő javaslatot a javaslattevő a vita lezárása után, a szavazás megkezdése előtt szavazásra alkalmas módon köteles megfogalmazni és azt írásban kiosztani, vagy a képviselőkkel szóban ismertetni. Pontatlanul megfogalmazott vagy belső ellentmondást tartalmazó módosító vagy kiegészítő javaslat javaslattevő által történő újrafogalmazását az ülést vezető elnök indítványozhatja. Ha az elnöki indítvánnyal a javaslattevő nem ért egyet, arról aKözgyűlés vita nélkül, egyszerű szótöbbséggel határoz.

(3) Ezen szavazás után a javaslattevő már csak írásban és külön indokolás nélkül terjesztheti szövegszerűen pontosított módosító illetve kiegészítő javaslatát a Közgyűlés elé; az írásba foglaláshoz az Önkormányzati Hivatal közreműködését veheti igénybe.

(4) A határozathozatal általában egyszerű több­séggel történik. Kettő vagy több döntési változatot tartalmazó javaslat esetén a tiszt­ségviselők, illetőleg a megyei képviselők javaslatot tehetnek a nyílt, listás szavazási mód alkalmazására. A javaslatról a Közgyűlés vita nélkül, egyszerű többséggel határoz.

(5) Az alternatív döntési javaslatok esetén, ha valamelyik javaslat a szavazás során megkapta a szükséges többséget, a többi javaslatot nem kell szavazásra bocsátani. Ha a döntési javaslat valamennyi pontjáról külön-külön dönt a Közgyűlés, a javaslat egészéről már nem kell szavazni.

(6) A helyi önkormányzatokról szóló 1990. évi LXV. törvény 12.§ (4) bekezdésében meghatározott esetekben titkos szavazást kezdeményezhetnek:

 a) a tisztségviselők,

 b) a megyei képviselők legalább egynegyede,

 c) a napirendi pont előadója.

**25. §** (1) A helyi önkormányzatokról szóló 1990. évi LXV. törvény 15. § (1) bekezdésében előírt ügyeken túlmenően minősí­tett többség szükséges:

a) megyei népszavazás kiírásához,

b) összeférhetetlenség megállapításához,

e) közösségi célú alapítvány és alapítványi forrás átvételéhez és átadásához,

f) megyék közötti terület-, illetve település átcsatolásról történő állásfoglaláshoz

1. **A szavazás módja**

**26. §** (1) A szavazásra az alábbiak szerint kerülhet sor:

 a) titkos szavazással

 aa) szavazógéppel az igen, nem, tartózko­dom gomb lenyomásával

ab) szavazólapon, szavazófülke és szavazó urna igénybevételével.

 b) nyílt szavazással

 ba) szavazógéppel az igen, nem, tartóz­kodom gomb lenyomásával,

 bb) kézfelemeléssel

bc) nyílt, listás szavazólapon.

(2) A szavazási módok egyenrangúak. A szavazás általában a szavazatszámláló berendezéssel történik. Üzemzavar esetén, illetőleg az elnök, vagy a megyei képviselők egynegyedé­nek indítványára kerül sor más szavazási mód alkalmazására.

(3) A Közgyűlés a tisztségviselők, vagy a megyei képviselők legalább egynegyedének javaslatára, egyszerű többséggel név szerinti szavazást rendelhet el.

(4) Név szerinti szavazásnál az elnök a jelenléti ív alapján felolvassa a képviselők nevét, akik nevük elhangzása után igen, nem, tartózkodom nyilatkozattal szavaznak.

**27. §** Az előírt szavazatarány hiánya esetén a Közgyűlés a döntési javaslatot elutasította;indokolt esetbenegyszerű többséggel dönt a szavazás megismétléséről, vagy a döntés elnapolásáról.

1. **Rendeletalkotás**

**28. §** (1) A rendelet alkotását - amennyiben azt törvény nem írja elő kötelező jelleggel - kezdeményezhetik:

 a) a tisztségviselők és a főjegyző,

 b) a megyei képviselők,

 c) a Közgyűlés bizottságai

(2) A kezdeményezést a Közgyűlés elnökéhez kell benyújtani, aki azt az illetékes bizott­sággal és a főjegyzővel egyeztetve a Közgyűlés elé terjeszti.

(3) A rendelet-tervezetet az Ügyrendi és Közrendvédelmi Bizottság,afeladatkörben érintett bizottság(ok), valamint a főjegyző véleményezi.

(4) A rendelet-tervezetet írásos indokolással kell a Közgyűlés elé terjeszteni.

(5) A rendeletet a Közgyűlés elnöke és főjegyzője írja alá.

**29. §** (1) A rendelet kihirdetéséről és közzétételéről a főjegyző gondoskodik.

(2) A rendeletet a Megyeháza épületében elhelyezett hirdetőtáblán kell kihirdetni és erre – az Önkormányzati Hivatal hivatalos honlapján- az érintettek figyelmét fel kell hívni.

1. **A döntések jelölése**

**30. §** A rendeleteket és határozatokat naptári évenként, az év elejétől kezdődően folyamatos sorszámmal, évszámmal, a hónap és a nap feltüntetésével kell jelölni.

**31. §** (1) A rendelet jelölése:

Békés Megyei Önkormányzat Közgyűlése …/20..(hó –római számmal-, nap-arab számmal-) önkormányzati rendelete

(2) A határozat jelölése:

Békés Megyei Önkormányzat Közgyűlése …/20..(hó-római számmal, nap-arab számmal-) KGY. sz. határozat

**32. §** (1) A Közgyűlés rendeletének hivatalos szövegét az ülésről készült jegyzőkönyvhöz kell csatolni.

(2) A határozatot az ülésről készült jegyzőkönyv szó szerint tartalmazza. A határozat magában foglalja a végrehajtásért felelős megjelölését, a végrehajtás és a beszámolás határidejét is.

1. **A Közgyűlés ülésének jegyzőkönyve**

**33. §** (1) A Közgyűlés üléséről hangfelvételt és jegyzőkönyvet kell készíteni. A jegyzőkönyv elkészítéséről a főjegyző - az Önkormányzati Hivatal útján - gondoskodik.

(2) A jegyzőkönyv melléklete:

 a) a jelenléti ív,

 b) a tárgyalt írásos előterjesztések,

 c) a szóbeli előterjesztések írásos határozati javaslata,

 d) a Közgyűlés rendeletének hivatalos szövege.

(3) A főjegyző gondoskodik arról, hogy a Közgyűlés előterjesztéseibe, az ülései jegy­zőkönyveibe - a zárt ülés anyagai és jegyző­könyvei kivételével - az állampolgárok bete­kint­hessenek. Ennek érdekében a nyílt ülés anyagait és jegyzőkönyveit az ülést követő15 napon belül meg kell küldeni a megyei könyvtári feladatokat ellátó intézményhez. A külön törvény szerinti közérdekű adat és közérdekből nyilvános adat megismerésének lehetőségét a zárt ülés tartása esetén is biztosítani kell.

(4) A jegyzőkönyveket és egyéb dokumentumokat a megyei képviselők, továbbá az érintettek az Önkormányzati Hivatalnál megtekinthetik.

(5) A döntésekről - kivonat formájában - a jegyzőkönyv aláírását követőenhaladéktalanulértesíteni kell a végrehajtásban érdekelteket.

(6) A közgyűlési döntéseket, fontosabb anyagokat az Önkormányzati Hivatal hivatalos honlapján kell megjelentetni. A jegyzőkönyveket mellékleteivel együtt évente be kell köttetni.

1. **Fejezet**

**A KÖZGYŰLÉS KAPCSOLATA MÁS SZERVEKKEL**

1. **Közmeghallgatás**

**34. §** (1) A Közgyűlés évente egy alkalommal előre meghirdetett közmeghallgatást tart.

(2) A közmeghallgatás témaköréről,időpontjáról és helyéről az Önkormányzati Hivatal hivatalos honlapján keresztül kell tájékoztatni a lakosságot.

(3) A közmeghallgatás során a hozzászólások időtartama 5 percnél több nem lehet.

(4) A közmeghallgatáson elhangzott és azonnal meg nem válaszolt közérdekű kérdés, kezdeményezés, javaslat megvizsgálása a tárgy szerint illetékes bizottság feladata. A bizottság a közmeghallgatás időpontját követő ülésén dönt a napirendre vétel időpontjáról. A vizsgálat eredményéről a Közgyűlés, a javaslattevőt és a tárgy szerint érintetteket tájékoztatni kell.

(5) A közmeghallgatáson elhangzott, nem a Közgyűlés és szervei feladat- és hatáskörébe tartozó kérdéseket, észrevételeket haladéktalanul továbbítani kell a feladat- és hatáskörrel rendelkező illetékes szervhez.

1. **A Közgyűlés tagjai és a települési önkormányzatok kapcsolata**

**35. §** (1) A megyei képviselők kapcsolatot tartanak a települési önkormányzatokkal és a polgármesterekkel.

(2) A kölcsönös tájékoztatás, az előzetes egyeztetés és az érdekképviselet biztosítása érdekében a megyei képviselők térségi csoportokat alkotnak az országgyűlési képviselő választásra kialakított választókerületi beosztásnak megfelelően, az alábbiak szerint:

 a) Közép-Észak-Békési térség:

 Békés, Szeghalom székhelyű országgyűlési választókerületek területe

 b) Dél-Kelet-Békési térség:

 Mezőkovácsháza, Gyula székhelyű országgyűlési választókerületek területe

 c) Dél-Nyugat-Békési térség:

Orosháza, Szarvas székhelyű országgyűlési választókerületek területe

(3) A térségi csoportok élén a Közgyűlés által választott térségi tanácsnok áll, aki előkészíti, szervezi, összehangolja a csoport tevékenységét és biztosítja a rendszeres kapcsolattartást a térség polgármestereivel.

(4) A térségi csoport működési rendjét, programját maga határozza meg.

1. **Fejezet**

**A KÖZGYŰLÉS SZERVEI**

1. **A Közgyűlés bizottságai**

**36. §** (1) A Közgyűlés a következő állandó bizottságokat hozza létre, melynek tagjai csak megyei képviselők lehetnek:

 a) Pénzügyi, Területfejlesztési és Közbeszerzési Bizottság,

 b) Ügyrendi, Közrendvédelmi és Turisztikai Bizottság,

c) Nemzeti, Etnikai, Vallásügyi és Civil Bizottság.

 (2) A bizottságok elnökből és további minimum kettő, maximum nyolc tagból állnak.

(3) A bizottság tagjai sorából alelnököt választ. Személyéről a bizottság elnöke a következő Közgyűlést tájékoztatja.

(4) A bizottság működésének feltételeit az Önkormányzati Hivatal vezetője biztosítja. A szervező, előkészítő és ügyviteli feladatokat az Önkormányzati Hivatal ezzel megbízott dolgozója, mint a bizottság titkára látja el. Az összetett feladattal rendelkező bizottságok szakmai tevékenységének segítésére a titkári feladatokat ellátó tisztviselő mellett további szakmai munkatársat lehet kijelölni.

(5) A Bizottságok feladatainak ellátásához külső szakértőt vehetnek igénybe.

**37. §** (1) A bizottságok működési szabályzatukat maguk határozzák meg.

(2) A bizottság ülésein a megyei képviselőkön kívül tanácskozási joggal részt vehet a az a főjegyző, az aljegyző, az Önkormányzati Hivatal illetékes osztályvezetője vagy megbízottja, bizottság titkára, továbbá az, akit a bizottság elnöke tanácskozási joggal meghívott, illetőleg a bizottság működési szabályzatában meghatározott személyek. A Nemzeti, Etnikai, Vallásügyi és Civil Bizottság munkájában a megyei kisebbségi önkormányzatok elnökei állandó tanácskozási joggal vesznek részt.

**38. §** (1) A bizottságok főbb feladatai:

a) gyakorolják a Közgyűlés átruházott hatásköröket, a Közgyűlés által meghatározott döntési jogköröket és hatósági hatásköröket,

 b) előkészítik, véleményezik a Közgyűlési előterjesztéseket

 c) feladatkörükben előterjesztéseket, koncepciókat dolgoznak ki

 d) állást foglalnak a rendelet-tervezetekről, fejlesztési tervekről, programokról

e) szervezik és ellenőrzik a testületi döntések végrehajtását

f) részt vesznek a megyék közötti, valamint a nemzetközi kapcsolatok kialakításában és fejlesztésében

g) feladatkörükben együttműködnek a megyei (területi) kisebbségi önkormányzatokkal.

(2) Kettő, vagy több bizottság feladatkörébe tartozó kérdésben együttműködnek, szükség szerint együttes ülést tartanak.

(3) A bizottságok tevékenységükről választási ciklusonként egy alkalommal beszámolnak a Közgyűlésnek.

(4) A bizottság elnökének (alelnökének) tagjának visszahívását megyei képviselő, írásban, az ok megjelölésével kezdeményezheti. Az indítványt az Ügyrendi és Közrendvédelmi Bizottság készíti elő döntésre.

**39. §** A bizottságok elnökei és tagjai névsorát a 3. számú függelék, részletes feladataikat a 4. számú függelék tartalmazza.

1. **Vezetői Testület**

**40. §** (1) A Vezetői Testület a Közgyűlés állandó bizottságának nem minősülő, speciális szervezete. A Vezetői Testület a Közgyűlés előkészítő, a bizottságok tevékenységét összehangoló, saját döntési jogkörrel nem rendelkező szervezet.

(2) A Vezetői Testület tagjai:

 a) szavazati joggal:

 aa) a Közgyűlés elnöke és főállású alelnöke,

ab) a Közgyűlés bizottságainak elnökei,

ac) a térségi tanácsnokok.

 b) tanácskozási joggal:

 ba) a Közgyűlés társadalmi megbízatású, nem képviselő alelnöke,

bb) a Közgyűlésben képviselettel rendelkező pártokhoz, társadalmi szervezetekhez tartozó megyei képviselők közül egy-egy képviselő, ha az adott szervezet nem rendelkezik bizottsági elnöki tisztséggel,

bc) a megyei főjegyző,

bd) az Önkormányzati Hivatal osztályvezetői, vagy meghatalmazottjai.

(3) A Vezetői Testület ülését a Közgyűlés elnöke hívja össze és vezeti.

1. **Fejezet**

**A KÖZGYŰLÉS ÁLTAL VÁLASZTOTTAK ÉS KINEVEZETTEK**

1. **Tisztségviselők**

**41. §** A Közgyűlés választott tisztségviselői: az elnök és az alelnök.

1. **A Közgyűlés elnöke**

**42. §** (1) A Közgyűlés elnöke megbízatását speciális közszolgálati jogviszony keretében látja el. A Közgyűlés vezető tisztségviselője, aki felelős a testület és szervei eredményes működéséért. Az elnök az Önkormányzati Hivatal munkarendjéhez igazodóan végzi munkáját.

 (2) Ennek érdekében:

 a) biztosítja a testület demokratikus működését, a széleskörű nyilvánosságot,

 b) gondoskodik a megyei képviselők rendszeres tájékoztatásáról,

 c) figyelemmel kíséri és koordinálja a bizottságok munkáját,

d) összehangolja és irányítja a megyei önkormányzati vagyonnal való gazdálkodást és költségvetési feladatok ellátását,

 e) szervezi és irányítja a Közgyűlés és szervei nemzetközi kapcsolatait,

 f) meghatározza az alelnök részletes feladatait és koordinálja tevékenységét,

 g) irányítja az Önkormányzati Hivatalt,

 h) a Közgyűlés elé terjeszti az önkormányzati költségvetését és zárszámadását.

1. **Alelnök**

**43. §** A Közgyűlés - a Közgyűlés elnökének javaslatára, titkos szavazással főállású és nem képviselő, társadalmi megbízatású alelnököt választ.

**44. §** (1) A főállású alelnök az elnök általános helyettese; jogosítványai az elnök jogosítványain alapulnak.

(2) A főállású alelnök a Közgyűlés elnökét távollétében teljes jogkörrel helyettesíti és ellátja mindazokat a feladatokat, amelyeket a jogszabály az elnök részére megállapít.

1. **A főjegyző**

**45. §** (1) A főjegyző:

a) rendszeresen tájékoztatja a Közgyűlést, a bizottságokat a feladat- és hatáskörüket érintő jogszabályokról és - tisztségviselőkkel, továbbá az illetékes bizottsággal egyeztetve - javaslatot készít egyes hatáskörök gyakorlásának átruházására,

b) a Közgyűlés elnökének irányításával biztosítja a testületi előterjesztések elkészítését, a döntéstervezetek törvényességét,

c) közreműködik a Közgyűlés és bizottságai munkafeltételeinek biztosításában,

d) közreműködik az Önkormányzati Hivatal szervezeti és működési rendjének kialakításában

e) vezeti az Önkormányzati Hivatalt és szervezi annak munkáját,

f) előkészíti az elnök munkáltatói jogkörébe tartozó döntéseket,

g) elkészíti az önkormányzat költségvetését és zárszámadását,

h) gondoskodik a hivatali dolgozók rendszeres továbbképzéséről,

i) gyakorolja a külön jogszabályokban meghatározott feladat- és hatásköröket,

j) gondoskodik – az államháztartás rendjéről szóló 2011. évi CXCV. törvény és végrehajtási rendeletei hatálya alá tartozó belső ellenőrzési tevékenységről.

(2) A főjegyzőt távollétében a megyei aljegyző helyettesíti. A főjegyző és az aljegyző együttes akadályoztatása esetén a Titkársági és Jogi Osztály jogszabályban előírt, megfelelő képesítési követelményeknek megfelelő köztisztviselője helyettesíti.

(3) A Közgyűlés a megyei főjegyző által adományozható szakmai tanácsadói címek számát 2, a szakmai főtanácsadói címek számát 2, együttesen 4 főben állapítja meg.

1. **Fejezet**

**A BÉKÉS MEGYEI ÖNKORMÁNYZATI HIVATAL SZERVEZETI EGYSÉGEI**

1. **Békés Megyei Önkormányzati Hivatal**

**46. §** (1) A Megyei Önkormányzat Közgyűlése "Békés Megyei Önkormányzati Hivatal" elnevezéssel egységes hivatalt hoz létre.

(2) Az Önkormányzati Hivatal belső szervezeti egységei: Titkársági és Jogi Osztály, Gazdaság- és Területfejlesztési Osztály, Koordinációs Osztály.

1. A belső szervezeti egység vezetője az osztályvezető - közvetlen főjegyzői alárendeltségben – a számukra előírt feladat – és hatáskörben felelősek a szervezeti egység feladatainak ellátásáért.
2. A hivatal és a belső szervezeti egységek felépítését, részletes feladat- és hatáskörét, működési rendjét ügyrend tartalmazza, amelyet a Közgyűlés hagy jóvá.
3. **Titkársági és Jogi Osztály**

**47.§** A Titkársági és Jogi osztály feladatai:

a) ellátja a Közgyűlés, a bizottságok, a megyei képviselők, a tisztségviselők munkájával, valamint a Hivatal köztisztviselőivel és munkavállalóival kapcsolatos humánpolitikai feladatokat,

b) közreműködik az Önkormányzati Hivatal belső szervezeti egységei jogi és hatósági feladat ellátásában,

c) ellátja a Közgyűlés bizottságainak titkári feladatait,

d) előkészíti a tisztségviselők feladatainak, hatásköreinek ellátását,

e) igény esetén szakmai segítséget nyújt a helyi önkormányzatoknak és polgármesteri hivataloknak,

f) összehangolja a Hivatal osztályainak tevékenységét a Közgyűlés, a bizottságok, a tisztségviselők feladatainak ellátása során,

g) szervezi az információ-áramlást,

h) szervezi a képzéseket, továbbképzéseket és gondoskodik a feladatellátások létszámgazdálkodásának felügyeletéről,

i) közreműködik a választások, népszavazások lebonyolításában, ellátja ezek pénzügyi lebonyolítását,

j) szakmai előterjesztéseket készít a testületek elé és gondoskodik a döntés utáni végrehajtásról,

k) költségvetés, zárszámadás előkészítése és végrehajtása,

l) pénzügyi tervezés, könyvelés, beszámolók, szakmai előterjesztések készítése és döntés utáni végrehajtása,

m) biztosítja a folyamatos likviditást,

n) ellátja a pénzügyi folyamatok adatfeldolgozását,

o) kezeli a lakásalapokat,

p) ellátja a megyei képviselők, bizottsági tagok tiszteletdíjának kifizetésével kapcsolatos feladatokat,

q) ellátja a Hivatal ügyirataival kapcsolatos érkeztetési, iktatási feladatait és összehangolja az iratkezelést a többi osztállyal,

r) ellátja az informatikai, rendszergazdai feladatokat,

s) kezeli és frissíti a Hivatal honlapját.

1. **Gazdaság- és Területfejlesztési Osztály**

**48. §** Gazdaság- és Területfejlesztési Osztály feladatai:

a) a megyei önkormányzat fejlesztéspolitikai feladatainak előkészítése, valamint az ok elfogadását követő végrehajtása,

b) az országos tervekkel összhangban döntésre előkészíti a megyei fejlesztési stratégiát és programokat, melyekhez kapcsolódóan egyeztetéseket, konzultációkat folytat le,

c) a megyei fejlesztési koncepcióban szereplő célok elérése érdekében projekt javaslatokat készít, valamint azok közgyűlés általi elfogadást követően részt vesz a projektek kidolgozásában különösen az innováció, K+F, vidékfejlesztés, megyei gazdaságfejlesztés területeken,

d) ellátja a megyei önkormányzati projektek tervezési, elemzési, monitoring feladatait, valamint elősegíti és generálja a megyei klaszter szervezetek létrehozását,

e) vizsgálja a megye társadalmi és gazdasági helyzetét, környezeti állapotát és adottságait, valamint azokról elemzéseket, kimutatásokat készít,

f) előkészíti a társadalmi, gazdasági, környezeti céloknak megfelelő Békés megyei programok kialakítását,

g) előkészíti a Békés Megyei Önkormányzat saját, valamint Békés megye gazdasági és fejlesztési programjait, valamint közreműködik azok végrehajtásában,

h) közreműködik Békés megye területén a kormányzat, az önkormányzatok és a gazdasági szervezetek fejlesztési elképzeléseinek összehangolásában,

i) véleményezésre előkészíti a Békés megyei térségi és települési szintű fejlesztési programokkal, stratégiákkal kapcsolatos megyei koncepciót,

j) szervezi a Békés Megyei Önkormányzat és Békés megye gazdasági szereplői közötti együttműködést,

k) szervezi a Békés Megyei Önkormányzat és Békéscsaba Megyei Jogú Város Önkormányzata, közötti együttműködést,

l) szervezi a Békés Megyei Önkormányzat és Békés megye települési önkormányzatai közötti együttműködést,

m) együttműködik a területfejlesztés országos, megyei és egyéb szervezeteivel,

n) figyelemmel kíséri az operatív programok megyében jelentkező feladatainak megvalósítását, valamint nyilvántartást vezet róla,

o) javaslatokat készít az Európai Unió regionális politikájához való illeszkedést szolgáló feladatokról, tevékenységekről, valamint közreműködik az Európai uniós források megszerzését célzó feladatok végrehajtásában,

p) szervezi a nemzetközi kapcsolatok kialakítását, intézi a megye külkapcsolataival összefüggő feladatokat, és gondoskodik a vegyes bizottságok működtetéséről, valamint a nemzetközi együttműködésekben való részvétellel kapcsolatos feladatok végrehajtásáról,

q) felügyeli és koordinálja a Békés Arad Területi Együttműködési Csoportosulás (BA EGTC) létrehozásával és működtetésével kapcsolatos feladatokat,

r) a települési önkormányzatok felkérése alapján elősegíti a helyi önkormányzatok területfejlesztési társulásainak szerveződését,

s) véleményezésre előkészíti a térségi területfejlesztési koncepciók, területfejlesztési programok megyei programokhoz való illeszkedésének vizsgálati dokumentációját,

t) közreműködik az országos területfejlesztési koncepció és nemzeti fejlesztési stratégia kidolgozásában,

u) ellátja a megyei területfejlesztési konzultációs fórum titkársági feladatait,

ü) közreműködik a Regionális területfejlesztési konzultációs fórum működtetésével kapcsolatos titkársági feladatok ellátásában,

v) közreműködik a megyei turisztikai célkitűzések meghatározásában, a megyei, az országos és területi turisztikai érdekek összehangolásában,

w) közreműködik a Békés megyei turisztikai desztináció menedzsmentek szervezésében, létrehozásában,

x) szakmai előterjesztéseket készít és gondoskodik az abban foglaltak döntés utáni végrehajtásáról,

y) biztosítja a Békés Megyei Önkormányzat bizottságai működési feltételeinek szakmai támogatását,

z) együttműködik és folyamatos kapcsolatot tart a Titkársági és Jogi Osztállyal és a Koordinációs Osztállyal,

 zs) részt vesz a közbeszerzési eljárási feladatokban.

1. **Koordinációs Osztály**

**49. §** A Koordinációs Osztály feladatai:

a) elkészíti a feladatkörébe tartozó testületi előterjesztéseket, a vezetői döntések megalapozását szolgáló dokumentumokat. Gondoskodik a testületi, valamint vezetői döntések végrehajtásáról,

b) feladatainak ellátása során koordinál, kapcsolatot tart és együttműködik az illetékes országos, területi és helyi államigazgatási szervekkel, a megye gazdasági szereplőivel, a települési önkormányzatokkal, az érdekképviseleti, a civil és a szakmai szervezetekkel,

c) a megfelelő koordináció és partnerség biztosításával közreműködik a Békés Megyei Önkormányzat területfejlesztési feladatainak ellátásában, különösen: a gazdasági, a területfejlesztési, a vidékfejlesztési koncepciók, programok elkészítésében és azok végrehajtásában,

d) ellátja, illetve koordinálja a jogszabályokban meghatározott, a Békés Megyei Önkormányzat hatáskörébe tartozó területrendezési feladatokat,

e) végrehajtja a megyei önkormányzati főépítészeti feladatokat,

f) végrehajtja a jogszabályokban a Békés Megyei Önkormányzat hatáskörébe utalt koordinációs feladatokat,

g) közreműködik a Békés Megyei Önkormányzat hatáskörébe utalt megyei kutatás-fejlesztési, innovációs, vállalkozás- és gazdaságfejlesztési feladatellátás megszervezésében, koordinálásában,

h) az elfogadott megyei programokhoz kapcsolódóan végzi a megyei projektek tervezésével, lebonyolításával kapcsolatos szervezési és koordinációs feladatokat. Közreműködik a Békés Megyei Önkormányzat saját fejlesztéseinek, és a Békés Megyei Önkormányzat közreműködésével megvalósuló fejlesztések előkészítésében, és végrehajtásában,

i) megfelelő koordináció biztosításával közreműködik az ágazati jogszabályokban meghatározott térségi foglalkoztatási és szakképzési feladatok megvalósításában,

j) koordinálja a Békés Megyei Önkormányzat együttműködését a megyében működő civil szervezetekkel,

k) a Békés Megyei Önkormányzat jogszabályokban meghatározott feladatainak megfelelően koordinatív segítséget nyújt a települések fejlődését elősegítő projektek, pályázatok elkészítéséhez, megvalósításához,

l) a Békés Megyei Önkormányzat jogszabályokban meghatározott feladatainak megfelelően elősegíti és koordinálja a települések együttműködését az infrastruktúrafejlesztés, a hulladékgazdálkodás, az ivóvízminőség-javítás, a szennyvízelvezetése és tisztítása megoldásában,

m) szakterületi érintettség esetén szakmai segítséget nyújt közbeszerzési eljárások lebonyolításához,

n) feladatainak megvalósítása során együttműködik az Önkormányzati Hivatal osztályaival.

1. **Fejezet**

**EGYÉB RENDELKEZÉSEK**

1. **A Közgyűlés költségvetése és vagyona**

**50. §** (1) A Közgyűlés éves költségvetését rendeletben állapítja meg.

(2) A Közgyűlés elnökét – mint a költségvetés végrehajtásáért és a gazdálkodás szabályszerűségéért felelős személyt – az elfogadott költségvetés keretei között megilleti az előirányzat felhasználása feletti rendelkezési jog.

(3) A költségvetési évet követően a zárszámadási rendelet tervezetét a költségvetésről szóló törvényés más jogszabályok által meghatározott tartalommal kell a Közgyűlés elé terjeszteni.

1. **Megyei népszavazás**

**51. §** A Közgyűlés a megyei népszavazás feltételeit, eljárási rendjét külön rendeletben szabályozza.

**IX. Fejezet**

**ZÁRÓ RENDELKEZÉSEK**

1. **Hatályba léptető és az SZMSZ mellékleteire vonatkozó rendelkezések**

**52. §** A Békés Megyei Önkormányzat Közgyűlése és Szervei Szervezeti és Működési Szabályzatáról szóló 1/2012. (I.26.) önkormányzati rendelet a kihirdetése napján – 2012. február 1-jén - lép hatályba.

**53. §** (1) Az SZMSZ mellékletének naprakész állapotban tartásáról és változás esetén a Közgyűlés elé terjesztéséről a megyei főjegyző gondoskodik. Az eredeti mellékletekkel ellátott Szervezeti és Működési Szabályzatot a Titkárságiés Jogi Osztály kezeli.

(2) Az SZMSZ eredeti aláírásokkal ellátott példánya, a naprakész melléklettel és függelékekkel az Önkormányzati Hivatal Titkársági és Jogi Osztályán munkaidőben tekinthető meg.

**54. §** (1) Az SZMSZ mellékletei:

 1.sz.melléklet: Kimutatás az átruházott hatáskörökről

(2) Az SZMSZ függelékei:

 1.sz.függelék: A Közgyűlés tagjainak névsora

 2.sz.függelék: A Közgyűlés bizottságainak, tanácsadó testületeinek névsora

1. **Hatályon kívül helyező rendelkezések**

**55.§** Hatályát veszti 2012. február 1. napján a Békés Megye Képviselő-testülete és Szervei Szervezeti és Működési Szabályzatáról szóló 7/1995. (V. 26.) önkormányzati rendelet.

**56. §** Hatályát veszti 2012. február 1. napján Békés Megye Képviselő-testülete Bizottságai és annak tagjai megbízatása.

Békéscsaba, 2012. január 27.

 Farkas Zoltán sk. dr. Csarnai Judit sk.

 elnök aljegyző

**1. számú melléklet**

# KIMUTATÁS AZ ÁTRUHÁZOTT HATÁSKÖRÖKRŐL

**BIZOTTSÁGOKRA ÁTRUHÁZOTT HATÁSKÖRÖK**

**I.**

**ÜGYRENDI, KÖZRENDVÉDELMI ÉS TURISZTIKAI BIZOTTSÁG**

1. Gyakorolja az elnök tekintetében az 1990. évi LXV. törvényben, valamint más jogszabályokban meghatározott egyéb munkáltatói jogokat, kivéve:
2. A jogszabály által nevesített, át nem ruházható hatásköröket: foglalkoztatási jogviszony, díjazás (illetmény) meghatáro­zása, fegyelmi és kártérítési felelősség megállapítása,
3. mérlegelési jogkörbe tartozó anyagi elismerés (jutalom, anyagi érdekeltség megállapítása).
4. Dönt a törvényben meghatározott feltétel beállta esetén az egyéni, valamint a területi választási bizottságok tagjainak, póttagjainak megválasztásáról.

1997.évi C. tv. 27.§ (1)

1. A Közgyűlés felé véleményt nyilvánít a megyei rendőrfőkapitány kinevezését megelőző eljárás során.

1994. évi XXXIV. tv. 8.§ (2)

1. Dönt a Békés Megyei Önkormányzat által kiírt civil pályázatok elbírálásáról. Döntési javaslatot ad a Közgyűlés hatáskörébe tartozó támogatások felosztására vonatkozóan.
2. Ellátja a képviselői vagyonnyilatkozat kezelésével kapcsolatos feladatokat.

**II.**

**PÉNZÜGYI, TERÜLETFEJLESZTÉSI ÉS KÖZBESZERZÉSI BIZOTTSÁG**

1. Dönt az Önkormányzat tulajdonában lévő ingatlan bérletre és haszonbérletre adása tekintetében.
2. A behajthatatlan követeléseket elengedni (törlés) – amennyiben jogszabály eltérően nem rendelkezik – a Pénzügyi, Területfejlesztési és Közbeszerzési Bizottsága jogosult.
3. Jóváhagyja a helyi önkormányzatra vonatkozó éves belső ellenőrzési tervet.

1990. évi LXV. törvény 92. § (6).

1. A Közbeszerzési és tervpályázati eljárásokban gyakorolja a Közgyűlés jogait és kötelezettségeit.

**A KÖZGYŰLÉS ELNÖKÉRE**

**ÁTRUHÁZOTT HATÁSKÖRÖK**

1. Dönt az éves költségvetésben az Önkormányzati Hivatal részére meghatározott előirányzat felhasználásáról.

(Éves költségvetési rendeletek szerint)

1. Dönt a célhoz nem kötött - átmenetileg szabad - pénzeszközök betétként történő elhelyezéséről, az állami hozzájárulás kivételével.

1990.évi LXV. tv. 88. §. (1) c)

1. Dönt az egyéb banki szolgáltatások igénybevételéről.

1990. évi LXV. tv. 88. §. (1) d)

1. Dönt az általános- és céltartalék felhasználásáról.

1991. évi XX. tv. 138.§.(1) c)

1. Az ülésről történt igazolatlan távolmaradás miatt a tiszteletdíjat –a Közgyűlés utólagos tájékoztatása mellett- legfeljebb 25%-kal, maximum 12 havi időtartamra csökkentheti.

13/2006. (XI.3.) KT. sz. rendelet 6.§ (2)

1. A képviselő egyéb kötelezettségszegését az elnök állapítja meg és jár el a 13/2006. (XI.3.) KT. sz. rendelet 6.§ (2) bekezdésében foglaltak szerint.

13/2006. (XI.3.) KT. sz. rendelet 6.§ (4)

1. A kitüntető díjak adományozásáról és visszavonásáról a megyei közgyűlés elnöke dönt.

9/2001. (V.25.) KT. sz. rendelet 5.§ (1), 6.§ (4)

1. A megye jelképeinek használatát a nem önkormányzati szerv, továbbá magánszemélyek részére –előzetes írásbeli kérelemre, esetenként, vagy huzamosabb időtartamra- a Közgyűléselnöke engedélyezi.

6/1992. (III.27.) KT. sz. rendelet 7.§ (1)